*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 15ης Απριλίου 1986

για τη χορήγηση αδείας στο Βέλγιο, τη Δανία και την Ιρλανδία να επιτρέπουν προσωρινά την εμπορία σπόρων προς σπορά κτηνοτροφικών πίσων που δεν ανταποκρίνονται στις απαιτήσεις της οδηγίας 66/401/ΕΟΚ του Συμβουλίου

(86/227/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 66/401/ΕΟΚ του Συμβουλίου της 14ης Ιουνίου 1966 περί της εμπορίας σπόρων προς σπορά κτηνοτροφικών φυτών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 17,

τις αιτήσεις που υπέβαλαν το Βέλγιο, η Δανία και η Ιρλανδία,

Εκτιμώντας:

ότι στο Βέλγιο η παραγωγή σπόρων προς σπορά πράσινων στρογγυλόσπερμων κτηνοτροφικών πίσων (Pisum Sativum L. partim) εαρινής σποράς, που προορίζονται για γεωργική χρήση και ανταποκρίνονται στις απαιτήσεις της οδηγίας 66/401/ΕΟΚ, ήταν ανεπαρκής το 1985 και δεν μπορεί να καλύψει τις ανάγκες της χώρας αυτής·

ότι στη Δανία η παραγωγή σπόρων προς σπορά πρώιμων κτηνοτροφικών πίσων, προερχόμενων από νάνες ποικιλίες, που ανταποκρίνονται στις απαιτήσεις της οδηγίας 66/401/ΕΟΚ, ήταν ανεπαρκής το 1985 και δεν μπορεί να καλύψει τις ανάγκες της χώρας αυτής·

ότι στην Ιρλανδία η παραγωγή σπόρων προς σπορά κτηνοτροφικών πίσων των τύπων που είναι γνωστοί σαν λευκό πίσο και «marrowfat» , οι οποίοι πληρούν τις απαιτήσεις της οδηγίας 66/401/ΕΟΚ, ήταν ανεπαρκής το 1985 και δεν μπορεί να καλύψει τις ανάγκες της χώρας αυτής·

ότι δεν κατέστη δυνατό να καλυφθούν με ικανοποιητικό τρόπο οι ανάγκες αυτές με τη χρησιμοποίηση πιστοποιημένων σπόρων από άλλα κράτη μέλη ή ακόμη από τρίτες χώρες, οι οποίοι να πληρούν όλες τις προϋποθέσεις της εν λόγω οδηγίας·

ότι, κατά συνέπεια, θα πρέπει να δοθεί η άδεια στο Βέλγιο, τη Δανία και την Ιρλανδία να επιτρέπουν, για μια περίοδο η οποία λήγει στις 30 Ιουνίου 1986, την εμπορία μιας κατηγορίας σπόρων προς σπορά του προαναφερθέντος είδους η οποία να υπόκειται σε λιγότερο αυστηρές διατάξεις·

ότι φαίνεται επίσης σκόπιμο να δοθεί η άδεια σε άλλα κράτη μέλη τα οποία είναι σε θέση να προμηθεύουν το Βέλγιο, τη Δανία και την Ιρλανδία με τέτοιους σπόρους, οι οποίοι δεν πληρούν τις απαιτήσεις της εν λόγω οδηγίας, να επιτρέπουν την εμπορία των σπόρων αυτών, υπό τον όρο ότι προορίζονται αποκλειστικά για το Βέλγιο, τη Δανία ή την Ιρλανδία·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το Βέλγιο, η Δανία και η Ιρλανδία μπορούν να επιτρέπουν, μέχρι τις 30 Ιουνίου 1986, την εμπορία στο έδαφός τους:

- όσον αφορά το Βέλγιο, 440 τόνων κατ' ανώτατο όριο σπόρων προς σπορά πράσινων στρογγυλόσπερμων κτηνοτροφικών πίσων (Pisum sativum L. partim), εαρινής σποράς σποράς, προορίζονται για γεωργική χρήση, της κατηγορίας «εμπορικοί σπόροι»,

- όσον αφορά τη Δανία, 5 900 τόνων κατ' ανώτατο όριο σπόρων προς σπορά πρώιμων κτηνοτροφικών πίσων, που προέρχονται από νάνες ποικιλίες, της κατηγορίας «πιστοποιημένοι σπόροι, πρώτης αναπαραγωγής» ή «πιστοποιημένοι σπόροι, δεύτερης αναπαραγωγής», οι οποίοι δεν πληρούν τις απαιτήσεις όσον αφορά την ελάχιστη βλαστητική ικανότητα που αναφέρονται στο παράρτημα ΙΙ της οδηγίας 66/401/ΕΟΚ,

- όσον αφορά την Ιρλανδία, 320 τόνων κατ' ανώτατο όριο σπόρων προς σπορά κτηνοτροφικών πίσων των τύπων που είναι γνωστοί σαν λευκό πίσο και «marrowfat», της κατηγορίας «πιστοποιημένοι σπόροι, δεύτερης αναπαραγωγής», οι οποίοι δεν πληρούν τις απαιτήσεις όσον αφορά την ελάχιστη βλαστητική ικανότητα που αναφέρονται στο παράρτημα ΙΙ της οδηγίας 66/401/ΕΟΚ,

υπό τον όρο C 'ndOE k o Lae'n C hTdAEOE 'nOE AEOE C 'n o 'nhLoe kae'n'hk'nL C dOEoe:

AE) ddLT kae C OEkdldL dLoe AET C OEAEoe OEAEOE dLoe ae o AETH C OEAEoe, L D o AEddLdOEOE C L OEOEAET C 'ndLdAE dlT dk C 'naelT LAE C OETAEOE d'nh o C AEijOEdd'nT 70 % dlT OEAELAEae C lT dk C 'naelT·

β) στην περίπτωση της Δανίας και της Ιρλανδίας, η επίσημη ετικέτα των σπόρων θα αναφέρει: «Ελάχιστη βλαστητική ικανότητα 70 %»·

γ) στην περίπτωση των τριών εν λόγω χωρών, η επίσημη ετικέτα των σπόρων θα αναφέρει: «Προορίζονται αποκλειστικά για το Βέλγιο », «Προορίζονται αποκλειστικά για τη Δανία» ή «Προορίζονται αποκλειστικά για την Ιρλανδία», ανάλογα με τον προορισμό.

Άρθρο 2

Τα άλλα κράτη μέλη μπορούν, με την επιφύλαξη των διατάξεων του άρθρου 1, να επιτρέπουν την εμπορία στο έδαφός τους 6 660 τόνων κατ' ανώτατο όριο σπόρων προς σπορά κτηνοτροφικών πίσων, εφόσον οι σπόροι αυτοί προορίζονται αποκλειστικά για το Βέλγιο, τη Δανία ή την Ιρλαδνία. Η επίσημη ετικέτα θα αναφέρει: « Προορίζονται αποκλειστικά για το Βέλγιο», «Προορίζονται αποκλειστικά για τη Δανία» ή «Προορίζονται αποκλειστικά για την Ιρλανδία», ανάλογα με τον προορισμό.

Άρθρο 3

Τα κράτη μέλη ανακοινώνουν στην Επιτροπή, πριν από την 1η Νοεμβρίου 1986, τις ποσότητες σπόρων προς σπορά που τέθηκαν σε εμπορία στο έδαφός της δυνάμει της παρούσας απόφασης. Η Επιτροπή ενημερώνει σχετικά τα άλλα κράτη μέλη.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 15 Απριλίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. 125 της 11. 7. 1966, σ. 2298/66.

(2) ΕΕ αριθ. L 362 της 31. 12. 1985, σ. 8.